
GOBIERNO TA INSTITUI UN COMISION PA EVALUA 
DIFERENTE SCENARIONAN PA CU REFINERIA 


Siman pasa, den Consebo di Minister Gobierno di Aruba a tuma e 
decision cu lo bay institui un comision cu ta bay atende cu e futuro 
di e refineria. E comision a haya e tarea pa den dos luna di tempo 
evalua e diferente scenario. Di parti di Gobierno, ta mira cu tin tres 
scenario pa cuminsa cu ne, mientras cu kisas tin tin otro scenario 
cu lo por surgi 

E prome scenario ta pa evalua kico lo bay pasa cu Citgo. Aruba 
lo sigut cu Citgo of no lo sigut cu Citgo, Riba e prome scenario 
aki, Prome Minister Evelyn Wever-Croes ta dt opinion cu muy 
probablemente, lo no sigui cu Citgo. Den e caso aki, e comision 
mester bin cu consebo kico lo mester wordo haci pa salt for di e 
contrato sin ningun prolema, 

E di dos scenario nos ta haya e situacion na unda cu e decision ta 
cu no lo sigui cu Citgo, pero si lo sigui cu e refineria na Aruba. Den 
e caso aki, e comision lo mester sondea cua refineria lo ta viable 
pa Aruba. Cmdo Venezolano no por wordo uza den refineria di 
Aruba pa motibo di e sancionnan cu a causa problema caba. 

E di tres scenario cu lo wordo evalua ta e situacion si unda Aruba lo 
por desaroya su economia sin refineria y wordo reemplasa cu afgø 
otro cu por crea cupo di trabou y ta genera actividadnan ecønomico. 

"Esakinan ta e tres scenarionan cu a pone riba papel y cu 



Ministerraad a aproba pa insitui un comision cu ta consisti di 
varios consebero di varios minister; varios persona mas technico; 
conocedonan dt e materia di refineria, di economia y desaroyo, 
di asuntonan territorial, y huridico. Den 2 iuna, e comision aki 
lo entrega su consebo na Gobierno di Aruba cu un evaluacion 
complete di e tres scenarionan presenta. Pa Gabinete Wever- 
Croes, e ser humano ta keda central. Y riba e refineria Gobierno ta 
trahando pa yega na solucion mas pronto posibel na e benificio di 
nos pueblo' 1 , Prome Minister a duna di conoce. 



s-'/X" \\ e-Governance 
\T y ~7 yrJ Conference 

E-governance is essential for 
building a modern State. eGA is 
helping to create a digital roadmap 
for Aruba to further support its 
tourism sector and investments. 

Prome Minister Evelyn Wever-Croes: 

Reforma fiscal ta e Cambio Husto: 

CAMBIONAN DEN TARIFA Dl GRONDBELASTING 


Den e dianan aki f despues cu e cobransanan di Grondbelasting 
pa ana 2019 a sali recientemente tur hende por a cuminsa sintr e 
cambio husto di Reforma Fiscal. Gobierno di Aruba a anuncra e 
prome fase di Reforma Fiscal na december 2018 y esaki segun 
Premier Evelyn Wever-Croes ta hayando mas y mas contenido. 

Cu Reforma Fiscal, a bin e siguiente cambionan den 
Grondbelasting: 

BALDR Dl PROPIEDAD ENTRE 0-120.000 FLORIN: 

Esnan cu tin un propiedad cu un balor entre 0-120.000 florin, no 
ta paga grondbelasting mas. E tarifa ta 0%. Esaki ta conta pa 
10.700 contnbuyente: 0% di residentenan priva na Aruba no lo 
paga Grondbelasting. 

BALOR Dl PROPIEDAD ENTRE 120.000 - 250.000 FLORIN: 
Esnan cu tin un propiedad cu un balor entre 120.000 - 250.000 
florin, e tarifa ta baha cu mita, y e tarifa ta brra 0,2%. Esaki ta 
conta pa 17.779 contnbuyente; 60% di residentenan priva na 
Aruba a conoce rebaho di Grondbelasting. 

BALOR Dl PROPIEDAD ENTRE 250.000 - 500.000 FLORIN; 
Esnan cu tin un propiedad cu un balor entre 250.000 — 500.000 
florin, e tarifa ta 0,3%, 

Esaki ta conta pa 8.996 contnbuyente: 30% di residentenan priva 
na Aruba NO a conoce cambio di Grondbelasting. 

BALOR Dl PROPIEDAD ENTRE 500.000 - 750.000 FLORIN; 
Esnan cu tin un propiedad cu un balor entre 500.000 - 750.000 



florin, e tarifa ta 0,4%. 

Esaki ta conta pa 3.098 contnbuyente: 10% di persona a conoce 
aumento di Grondbelasting. E cantidad ta wordo parti den 2: 

1. 1859; 6%. A conoce aumento entre 0 - 500 florin 

2. 1239: 4%: A conoce aumento di mas cu 500 florin 

Gabinete Wever-Croes su meta semper ta pa trece e balansa 
husto portur ciudadano. Reforma Fiscal ta haci esaki posibel. Gu 
e cambio den Inkomstenbelasting y awo den Grondbelasting, y e 
compensacionnan inclui, ta e prome pasonan pa logra e Reforma 
Fiscal den su totalidad. Gabinete Wever-Croes ta trahando y 
poniendo e ser humano central. 



Cl* e '^htaCLttO C ompr as* nos ta present;] prijs di alpim produrto jHipular 

den supermtrcadjorum di Aruba. C obseivacion dl prijsnan a tuina higar duraute 
y ££ di mei £019, den dife rente dt^trklo Den compataciou di prijsnan no ta tene 
cuenttt cu c al id ad di c productonan cu por varia entre supermercadonnn- 


\ota: r prijs di mas barata pa enda producto ta accentaa na rolor. 

Minister di Desaroyo Teritorial, Infrastructura y Medio Ambiente 


MINISTER OTMAR ODUBER: SAN NICOLAS LO 
TA E PROYECTO EHEMPLAR DEN ROPV 

Pa yuda conserva su caracter unico 


Durante conferencia di prensa Minister di Desaroyo Teritoiral, 
Infrastructura y Medio Ambiente Otmar Odubera informa tocante 
di e proceso di introduccion di Ruimtelijk Gntwikkelingspian 
(ROP) y Ruimtelijk Ontwikkeiingspian met voorschriften (ROPv) 
cu ta andando. Dialuna 8 di mei reunionnan tocante ROP a 
continua. Pa loke ta e ROP nobo tin 137 zienswijze cu a drenta 
na Directie Infrastructuur en Pianning (DIP) cu na e momentonan 
aki ta wordo inventarisa pa percura pa atende cu esakinann den 
ROP nobo cu ta wordo implementa na final di juni venidero. 

Manera ta conoci ! Sey ta permiti pa Gobierno por a extende e ROP 
bieu un biaha, pa cual Gobierno a extende esaki cu dos luna pa 
duna oportunidad/tempo pa e raad nobo, Raad voorde Ruimtelijk 
Ontwikkeling (RRO) por revisa esaki, Miembronan di RRO ta 
refieha e balansa di desaroyo economico infrastructural y cuido 
di nos medio ambiente, pues a envolve esnan cu directamente ta 
mantene nan mes cu cuido di nos medio ambiente. 

Pa 14 di juni venidero conforme ley, e RRO mester entrega 
nan conseho na Gobierno. Hunto cu e trabøunan haci na e 
momentonan aki di inventarisacion di zienswijze na DIR lo 
percura cu pa final di juni e ley nobo wordo introduci cu tur e 
adaptacionnan. 

importante ta, cu esaki ta un ROP cu a wordo carga na un forma 
hopi habri y transparente, transmiti y comunica cu comunidad, 
Minister Odubera enfatisa. E aspecto cue RRO tin e oportunidad 
aworaki pa duna nan conseho, no a tuma luga na 2009 mesun 
elabora manera e ta tumando luga na e momentonan aki. Na 
2009 tabatin menos cu 30 zienswijze, aworaki tin mas cu 130, 
esaki ta pasobra a traha duro riba e aspecto di conscientisadon 
pa comunidad ta informa di nan derecho di inzage y pa por 
entrega zienswijze. Despues cu ricibi e conseho di e RRO 14 di 
juni, !o ahadi e conseho aki na e trabounan cu ta wordo haci pa 
inventarisacion di e zienswijze nan y pa fin di juni ta spera cu por 
anuncia e ROP nobo na comunidad di Aruba. 

Minister Oduber a spiica cu paraiel cu ta importante pa 
menciona cu ta bezig cu e ‘voorschriften 1 pues e ROPv cu 
ta had e implementacion di e Landsverordening ruimtelijke 
ontwikkeling (LRO) uno completo. Unda cu no solamente tin e 
responsabilidadnan pa e functonario publico determina aden, 



sino cu e derecho y obligacion di e comunidad tambe ta wordo 
anera a traves di e maneho cu ta wordo treci dilanti y e ley cu 
mester bay Parlamento, pa loke ta trata e voorschriften di ROP 
Ta spera cu na September e ley lo por ta na Parlamento pa por 
euminsa su debate publico cu lo mester termina eorey den e 
ley oficiat cu lo wordo pubfica. Den esaki importante ta cu a 
duna instruccion na e team trahando riba e ROPv hunto esnan 
di RHO advies bureau di hutanda. cu kier had di San Nicolas un 
proyeetø piloto caminda cu ta bay uza San Nicolas y e desaroyo 
cu kier crea den e area. 

Pa discribi esaki den hopi mas detaye pa proteha mas cu ta 
posibel e aspecto cu a identifica e desaroyo di San Nicolas cu 
ne cual ta esun di cuttura y herencia. Pues iocual kier evita ta 
cu e desaroyo cu ta bay tin na Sero Colorado, lo crea e mesun 
consecuencianan cu tin na e momentonan aki na Palm Beach. 
Caminda cu na cierto momento a acomoda centro comercia! 
y yen actividad den porta di hotel cual tabatin consecuencia 
negativo pa centro di ciudad. 

Contrario na esaki, ROPv lo mester preserva y cuida e centro 
di ciudad na San Nicolas pa esaki keda e centro economico cu 
tincu sostene e desaroyo di alohamento cu por wordo crea den e 
area di Sero Colorado. Minister Otmar a termina cu e splicacion 
aki, ilustrando Iocual cu por logra atraves di ROPv. 

VARIOS BARIO NA SAN NICOLAS RICIBIENDO 

CAMINDA NOBO Dl ASFALT! 


Du ran te e ultimo simannan comunidad por a mira cu DOW a inicia 
cu trabounan di præparation di varios caminda na San Nicolas. 
Ta trata di barionan cu pa basta ana (decadanan) a warda pa 
nan camindanan wordo drecha. la trata e vecindarEo di Juana 
IVtortostraat, Diamantbergweg y Seroe Preto. 

Habitantenan di Seroe Preto y ventindario ta sumamente 
contento cu awo nan caminda ta wordo asfalta. Esaki ta un bario 
cu tin hopi molester di stof, y practicamønte mester ta cera den 
nan cas casi tur ora r pa e hecho di e problema di stof. Por a 
mira aigun habitante sumamente contento pafo di nan cas, na 
momento cu e trabounan di basha asfalt tabata tumando lugar. 
Barionan manera Rooi Master, Mabon/ Brazii tambe a hcibi 
atencion recien te mente. 

E trabounan cu ta tumando luga ta forma parti di e maneho 
di Gabinete Wever - Croes den cual ta pone e ser humano 
central. Como parti di esaki e condicion di infrastructura tambe 
ta sumamente importante pa contribui na eleva e calidad di bida 
di pueblo. 

Actualmente ta siguiendo dos diferente trayecto pa locual ta nos 
careteranan/ infrastructura. Mas o menos 70% di e presupuesto 
cu tin pa nos camindanan ta bay na drecha e calidad di bida pa 
personanan cu pa hopi aha ta biba den barionan cu camindanan 
di tera, pa cual ta asfalta esakinan. E resto di e presupuesto (cu 
ta 30%) ta dedica na drecha camindanan bieu y den mal estado 
cual tambe tin hopi tur rond Aruba, pa motibo cu mantencion 
debido no a tuma luga den pasado. 


Teniendo na cuenta reto di e presupuesto, ta traha a base di lista 
di prioridad pero trabounan ta sigui tur siman y e team di DOW ta 
trahando den tur barto rond Aruba! 

MINISTERNAN Dl REINO TA FIRMA TRATADO PA 
FORMALISA COOPERACION Dl ADUANA 

DEN CARIBE 


Durante e di 41 reunion di e Caribbean 
Customs Law Enforcement Councif 
(CCLEC) cu ta tuma lugar na Havana, 
Cuba, Paisnan miembro a firma un Tratado 
pa asina por formalisa e cooperacion 
Aduanero regional cu ta existi desde 1970. 

Cu e formafisacion aki, e Caribbean 
Customs Organisation (CCO) ta haya na 
su disposition e instrumentonan legal pa 
asina por fortaiesa e cooperacion y tambe 
por intercambia informacion necesario na 
un manera mas eficiente y sigur. 

Reino Hulandes desde principio a forma 
parti di e cooperacion Aduanero aki y pesey 
den presencia y cu frma di Secretario di 
Estado di Hulanda sr. Snel, Minister di 
Husticia di Sint Maarten, sr. De Weever 
y Ministernan di Finanzas di Aruba y 
Corsow, sra Ruiz-Maduro y sr. Gijsbertha 
a oficialisa e cooperacion Aduanero di 
e Paisnan di Reino den e Organisation 
Aduanero di Caribe. 

DIA 29 APRIL ULTIMO, INICIATIVA PA DESAROYO 
Dl EMPRESA ARUBANO (IDEA) A CUMINSA CU SU 

CURSO Dl EMPRESARIO PREPARAII 


Curso “Empresario Prepara !!" ta un curso di introduccion pa 
yuda fortifica conocimiento badeo pa maneha un negoshi, 
Despues di hopi interes di parti di e cursistanan cu a participa 
na e curso di “Empresario Prepara \'\ IDEA a dicidi di 
amplia nan curriculum di educacion cu e curso 'Empresario 
Prepara IT. IDEA ta organisa e cursonan aki cu ful sosten y 
bon cooperacion di Departamento di Asuntonan Economico, 
Comerctoy Industria y tambe di Minister di Finanza f Asuntonan 
Economico y Cultura. 

E meta di e cursonan aki ta netamente parti di e vision di e 
Gobierno di Aruba pa engrandeee economia di Aruba a base di 
desaroyo di negoshinan micro, chikitoy mediano, E negoshinan 
aki por tin e capacidad pa trece actividadnan comercial nobo y 
innovativo pa asina yuda reaiisa e diversificacion di e economia 
di Aruba. 

Un total di 21 cursista a logra insertbi pa e curso "Empresario 
Prepara il* 1 . Y asina a surpasa e cantidad di participacion 
desea. 

E curso aki ta consisti di e siguiente 4 topiconan: 

* Creating a Cuiture of Innovation; 

* Developing Brand Awareness for Customer Satisfaction; 

* Small Business Tax; 

* Leadership and Management. 

Cada topico lo wordo presenta door di un docente cu ta 
specialisa riba e tereno ey y cu hopi aha di experiencia. E 
docentenan ta sr. Edward Erasmus, sr. Nevilie Thodé, sra. 
Cindy Clark y sr. Dave Martinus. 

Na September 2017, IDEA a organisa pa prome biaha e curso 
“Empresario Prepara II". Un total di 14 persona a gradua pa e 
curso aki. 

IDEA ta gradid tur e cursistanan y docentenan hopi exito cu e 
curso aki y tambe pa pone nan confianza den e team di IDEA. 

Den 2020 s IDEA lo continua cu e curso “Empresario Prepara 
T den tuna di april. Si tin persona cu ta interesa pa participa 
na e curso “Empresario Prepara I" otro aha, por manda nos un 
email na L.croes@arubaeconomicaffairs.aw pa nos euminsa 
registra e nombernan pa ora e inscripcion habri nos por tuma 
contacto cu interesadonan. 

Bo kier keda up-to-date cu Idea? like nos Facebook page: 
Idea-Aruba. 

Abo tin un idea? Haci bo idea realidad. Bishita Idea na 
Departamento di Asuntonan Economico t Comercio y 
Industria f na Sun Plaza di dos piso f y nan lo yudabo cu tur 
informacion y guia necesario* 

Minister di Husticia, Seguridad y Migracion 


TUR PREOCUPACION CU TIN RIBA MANEHO Dl 
VOOGDIJRAAD MINISTER BIKKER LO TUMA NA 

CUENTA 




Dura nte anochinan informativo riba e tema di Abuso di Menor 
na varios MFK, a bin hopi keho dilanti riba e maneho di 
Voogdijraad. Segun Minister Bikker, tur observacion cu a bin 
riba maneho di voogdijraad e lo tuma nan na cuenta y sigur 
lo bay sinta na mesa cu nan. Tambe Minister a sehala« cu el 
a haya un carta di preocupadon cu tin otro departamento di 
gobierno cu mester di atendon pasobra ta sinti cu e trato por 
ta miho y por wordo optimalisa y esaki ta conta pa Voogdijraad 
tambe. 

Segun e mandatario, a papia di esaki pa mira con ta bay 
optimalisa e maneho y den e Social Crisis Pian ta eonstata por 
ehempel cu Voogdijraad tin un lista di espera basta grandi. E 
Crisis Plan Social ta netamente pa, adresa y aioca mas persona] 
pa por atende cu e lista di espera. Pa hopi aha e gobernacion 
anterior no a duna atendon riba e tereno social pero tabatin su 
atendon mas bien riba otro tema cu ta embeyece caya traha 
caretera etc.etc. Aki por a ripara cu e ambiente social a keda 
bandona el a wordo negitsha. 

Esey a haci cu Gabinete Wever Croes a bin cu Social Crisis 


Plan y esey ta pone cu mester duna espacio un rato pa e Social 
Crisis Plan cu aha pasa a keda aproba pa Parlamento y cu 
awor aki ta hayando forma mas y mas. Mester duna espacio 
pa e keda implementa. Por ehempel tin lista di espera na 
Voogdijraad y cu implementadon pa prome di Juni e institucion 
di e meldpunt central, ta bin e ora un meldpunt dedica pa e 
tema di Abuso di Menor. 

E melpunt ta bay alivia y optimaiisa e preocupadon cu tin na 
Voogdijraad segun Minister Bikker. 



ANOCHI INFORMATIVO TOCANTE 


AB13SOSEXUAL 


Organisa pa APG, Fundadon Usette Gomes y Gobierno di Af uha 


MFA PARADERA 21 di Mej 2019 
MFA SANTACRUZ 2© di Mei 2019 
MFA SAVAN ETA 4 di Juni 2019 
MFA NOORD 11 di Juni 2019 
QRARIG: 7:00PM 


LUGAR Y FECHA 

Un etapa largo den nan bida, awe nan ta celebra! 

f/TV) 

V \ f ? 

ARuBA. / 

HUNTO 65 ANA SIBIENDO NOS PAIS 

\ jypj / 


Awemainta na Santa Cruz a tuma lugar un ceremonia special. 
Den presencia di Alto comisario di Polis Sr, Andrew Hoo* famia y 
amistadnan a duna reconocimento na 2 persona cu a cumpli den 
total 65 ana sirbiendo nos pals. 

Un etapa largo den nan bida cu orguyosamente nan ta sirbi nan 
pats. 

Ta trata aki dl Sr. Mirtho Croes cu a cumpli 30 ana y su funcion 
actualmente ta magazijnbeheerder di KPA. 

Y Sr Roy Hodge cu a cumpli 35 afla y su funcion actualmente ta 
Coordinador di Recherche di Disthcto di Oranjestad. 

Cada un persona awe a blba cu Cuerpo Policial Aruba den tur 
momento, ambos experto ariba nan tereno pa slgui brinda e 
profesionalcsmo di nos organisacion. 

Masha pabien cu e hubileo bon merece y danki pa sigui duna !o 
mihor pa nos pais. Aruba por ta contento cu nos ta sigui conta cu 
profecionalnan. 

Minister Arm ando Lampe 


Minister d) Ensenansa, Ciercia y Desaroyo Sostembel 




_ 


STUDIANTENAN Dl IPA TA PRESENTA PROYECTO 

Dl FINALISACION Dl ESTUDIO 


Instituto PedagogicoÅrubano (IPA) ta invita hentere comunidad di 
Aruba pa asisti dialuna awo, dia 27 di mei 2019, na e presentacion 
di e proyectonan di finalisacion di estudio di e studiantenan di 
aha cuater, Den cuadro di finalisacion di e estudio pa maestro e 
studiantenan di ultimo fase mester haci un investigacion tocante 
un tema cu tin di håber cu innovadon y desaroyo den enseftansa. 

Banda di e investigacion e studiante mester a desaroya material 
educativo relaciona cu e tema cu el a profundisa su mes den 
dje, E investigacion y material desaroya ta pa nan tesina di 
finalisacion di estudio. Di e investigacion y material aki e studiante 
lo duna un presentacion cu ta forma parti di examen final. Den e 
presentacion e studiantenan ta presenta nan proyecto final na e 
docentenan di IPA, na famia y tambe na pubfico en general, 

IPA ta invita tur interesado pa bin wak e presentacionnan unda 
nos studiantenan \o elabora riba e investigacion cu nan a realisa 
den practica. E presentacionnan lo tuma luga na IPA (Isaac 
Wagemakerstraat 11, San Nicolas) y ta di 5:15 pm pa 6:30 pm, 

E temanan di investigacion cu e studiantenan lo presenta ta: 

Orario 17:15-17:45 

• Chantaile Giel: Het belang van communicatie tussen ouders en 
leerkrachten in het basisonderwijs. 

• Ealeen Ferro Pimienta: Fijne IVtotoriek in het kleuteronderwijs. 

- Damian Lopez: Stimuleren om meer te doen voor het milieu. 

Orario 18:00-18:30 

- Lianne Tromp; Actiever zijn met de thematafel in het 
kleuteronderwijs, 

• Sha reen Daal: Fysieke Weerbaa rheid in het bewegingsonderwijs, 

- Yuryenne Arends y Ghislaine v/der Linde: Het effect van 
cooperatief ieren op de betrokkenheid van leerlingen in de 4e en 
5e klas tijdens het kernfase van rekenlessen. 



Instituto Pedagogico Arubano 



Op welke manier kun 

ba s i s school k i nderen bewust 
rnaken van het belarravaneen 
goede verzorgmg van honden 
en katten? 

WeConnect: 

BRINGING OUR GRADUATES HOME! 


University of flruba 


Hierbij vindt u wat algemene informatie 
over het seminar, dat nu plaats vindt in de 
Aula van de UAE 

Het Weconnect seminar heeft als thema: 
Bringing our graduates home! 

'Het dichten van de kloof tussen de lokale 
arbeidsmarkt en de young professionals uit 
het buitenland die naar de eilanden willen 
terugkeren”. 

Het doel van dit seminar is een uitwisseling 
van ervaringen, visies, opinies omtrent 
hoe de kloof tussen afgestudeerden lokale 
jongeren en werkgevers uit de overheid en 
bedrijfsleven overbrugd kan worden zodat 
ze terugkomen naar Aruba, de braindrain 
wordt verminderd en de werkgevers kansen 
zien inplaats van obstakeis bij het indienst 
nemen van jongeren 
Er zijn drie panelrondes. 

De eerste panelronde heeft ais thema: 

" Slurt het onderwijs op Aruba en de vervolg 
opleiding in het buitenland aan op de 
behoefte van de eilandeiijke economieen? 11 

De tweede panelronde heeft als thema: N Zijn 
jongeren van de eilanden van bijzondere 
waarde voor de lokale arbeidsmarkt?" 

De derde panelronde heeft als thema: 
’Welke zijn de factoren die van invloed 
kunnen zijn op de keuze om terug te keren 
naar de eilanden of niet?" 

Meer informatie? 

Stuur een email na weconnectaruba® 
gmailcom 

MINISTER DANGUI ODUBER TA ANUNCIA RUTA 

NOBO CU AMERICAN AIRLINES 


E industria tuhstico ta sigui demostra desaroyonan positivo pa 
nos destination, e biaha aki for di e sector di aviacion. Dia 8 
di juni 2019 un ruta nobo lo habri cu e American Airlines. Esaki 
lo consisti di un vuelo semanal riba diasabra for di aeropuerto 
intemacional di La Guardia na Gueens,NY. E vuelo lo wordo 
realisa cu un avion tipo B737-S00 cu un capacidad di 160 stoeL 

Pa Aruba s esaki ta nifica un potendal pa crecemento adicionat 
den turista nan mericano a traves di diferente conexion via Merca. 
Minister Dangui Gdubertasumamento contentoy orguyoso di mira 
e vuelo aki bira realidad. E ruta nobo ta habri mas posibilidadnan 
pa rutanan adicional fordi mercado nan Mericano. 

American Airlines actualmente ta operando cu vuelonan diario 
for di Miami, EL-Philadelpia, PA-Charlotte, NC. Den aha 2018 
e aeroiina a trece un total di 170,338 pasahero. Actualmente e 
aerolinea ta number 2 den e mercado mericano cubriendo 17 
porciento. 

E American Airlines ta un socio importante pa nos turisme y 
ta operando na Aruba ya desde aha 1971 Aruba su relacion 
estrecho cu American Airlines ta sigui hisa tafidad dr nos turismo 
y sigui fortifica e ruta nan existente cu Aruba tin cu e aerolinea pa 
mas di 48 aha caba. 



Minister Dangui Oduber ta felicita tur stakeholder cu e noticia 
positivo aki cu ta ofrece posiblidad nan mas amplio pa yega Aruba 
y ta sumamento contento cu e log ro aki pa cu turismo di Aruba. 
Un biaha mas ta keda demostra e exito di e maneho di turismo. 

Instituto Biba Saludabel y Activo 


LIM PI ADA ESCOLAR 


APERTURA 


5:30 Desfile di Scolnan 
6:00 HimnodiAruba 

6:15 Proclamacion di Poema Spirito di Competencia 
6:35 Homenahe na Awa, Tera, Biento y Candela 
7:00 Cendemento di e Antorcha Olimpico 
7:30 Futbol: Pius X School - Colegio San Hose, 

S.B. Washington - Colegio Pastor Kraanwinkel. 




i 


IBiSA ARUBA 


olimpiadaescolar201 9@gmail.com 

























4MNJNE 


Diabierna 24 Mei 2019 



BALOR ENTRE 
0-120.000 FLORIN 


REFORMA FISCAL, E CAMBIO HUSTO 


GRONDBELASTING: Esnan cu tin un propiedad 

cu un balor entre 0-120.000 florin, 

no ta paga grondbelasting mas. E tarifa ta 0%. 

10.700 contribuyente 

Cu e cambio husto aki, Gobierno di Aruba 

ta pone e ser humano central. 


Senora Luenne Gomez-Pieters 
Departamento di Impuesto. 



U 

■ 


Cambio 

USTO^ 



Gabinete Wever-Croes 













































Balor di propiedad entre 
120.000 - 250.000 florin 


REFORMA F1SCAL, E CAMBIO HUSTO: 

GRONDBELASTING: Esnan cu tin un propiedad 
cu un balor entre 120.000 - 250.000 florin, 
e tarifa ta baha cu mita, y e tarifa ta bira 0,2%. 

17.779 contribuyente: 

60% di residentenan priva na Aruba a conoce rebaho 
di Grondbelasting. 


Cu e cambio husto aki, Gobierno di Aruba 
ta pone e ser humano central. 


Senora Luenne Gomez-Pieters 
Departamento di Impuesto. 



Cambio 

USTO 



Gabinete Wever-Croes 






























































REFORM A FISCAL, E CAM RIO HUSTO: 

GRONDBELASTING: Esnan cu tin un propiedad 
cu un balor entre 250.000 - 500.000 florin, 

E tarifa ta 0,3%. 

8.996 contribuyente: 

30% di residentenan priva na Aruba NO a conoce 
cambio di Grondbeiasting. 

Cu e cambio husto aki, Gobierno di Aruba 
ta pone e ser humano central. 


- Senora Luenne Gomez-Pieters 
Departamento di Impuesto. 




Cambio 

USTO 




Gabinete Wever-Croes 

REFORMA FISGAL, E CAMBIO HUSTO: 

GRONDBELASTING: Esnan cu tin un propiedad 
cu un balor entre 500.000 - 750.000 fiorin, 

E tarifa ta 0,4%. 

3.098 contribuyente: 

10% di residentenan priva na Aruba a conoce 
aumento di Grondbelasting. 

E cantidad ta wordo parti den 2: 

1 . 1859:6%: A conoce aumento entre 0 - 500 florin 

2. 1239:4%: A conoce aumento di mas cu 500 florin 


Cu e cambio husto aki, Gobierno di Aruba 
ta pone e ser humano central. 


Senora Luenne Gomez-Pieters 
Departamento di Impuesto. 



■ ■Cambio 

Husto 



Gabinete Wever-Croes 

